

**ზუსტ და საბუნებისმეტყველო მეცნიერებათა ფაკულტეტი**

**საბაკალავრო პროგრამა**

**გამოყენებითი ბიომეცნიერებები (ბიოტექნოლოგია)**

**ქუთაისი**

**2017-2021**

**კურიკულუმი**

|  |  |
| --- | --- |
| **პროგრამის დასახელება** | **გამოყენებითი ბიომეცნიერებები (ბიოტექნოლოგია)****Applied Biosciences (Biotechnology)** |
| **მისანიჭებელი აკადემიური ხარისხი/****კვალიფიკაცია** | **გამოყენებითი ბიომეცნიერებების ბაკალავრი** **(BSc in Applied Biosciences)** |
| **ფაკულტეტის დასახელება** | ზუსტ და საბუნებისმეტყველო ფაკულტეტი |
| **პროგრამის ხელმძღვანელი/ ხელმძღვანელები/****კოორდინატორი:** | **ბიოლოგიის დოქტორი, ასოცირებული პროფესორი ქეთევან ჩიქვინიძე** |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | **პროგრამა გრძელდება 4 წელი (8 სემესტრი).** პროგრამა ფარავს **240 კრედიტს (ECTS\*)** (60 კრედიტი წელიწადში ან 30 კრედიტი სემესტრში) - **180** კრედიტი ძირითადი პროგრამა + **60** კრედიტი დამატებითი (minor) პროგრამა.  |
| **სწავლების ენა** | ქართული |
| **პროგრამის შემუშავებისა და განახლების თარიღები** | პროგრამა შემუშავდა 2010-2011 წელსაკრედიტაცია გაიარა 2011 წლის 23.09. გადაწყვეტილება №41 |
| **პროგრამაზედაშვებისწინაპირობები (მოთხოვნები)** |
| საბაკალავრო პროგრამის სტუდენტი შეიძლება გახდეს საშუალო განათლების მქონე პირი, რომელიც გადის წინასწარ რეგისტრაციას ერთიანი ეროვნული გამოცდების ცენტრში და აბარებს გამოცდებს საკონკურსო საგამოცდო პროგრამის მოცულობით (ზოგადი უნარები, ქართული ენა, უცხო ენა და საბუნებისმეტყველო დისციპლინებიდან − ფიზიკა, ქიმია, ბიოლოგია − ერთ–ერთი) |
| **პროგრამის მიზნები** |
| * შესძინოს სტუდენტს ღრმა და სისტემური ცოდნა ბიოლოგიური პროცესების მოლეკულური და ბიოქიმიური საფუძვლების შესახებ
* საბაზისო თეორიული და პრაქტიკული ცოდნა გამოყენებითი ბიომეცნიერებებისა და ბიოტექნოლოგიების დარგში
* გამოუმუშაოს  ბიოლოგიურ სისტემებთან მიმართებაში ხარისხობრივი და რაოდენობრივი ანალიზის ჩატარების უნარი
* გააცნოს ის მიდგომები და ტექნოლოგიები, რომლებიც გამოიყენება ბიოლოგიური პრობლემების გადასაჭრელად
* გამოუმუშავოს შეძენილი ცოდნის პრაქტიკაში გამოყენების უნარი
* განუვითაროს პრაქტიკული უნარ-ჩვევები, როგორიცაა: საკომუნიკაციო და საინფორმაციო ტექნოლოგიების გამოყენება; ინფორმაციის სხვადასხვა წყაროდან მოპოვებისა და დამუშავების უნარი; პროექტის დაგეგმარების უნარი; ჯგუფში და ინდივიდუალური მუშაობის უნარი; პრობლემების გაანალიზებისა და მათი პოტენციური გადაწყვეტის ოპტიმალური გზების პოვნისა და რეალიზაციის უნარი და სხვა
* შესძინოს ცოდნა და გამოცდილება, რომელიც აუცილებელია,რათა კურსდამთავრებულებმა შეძლონ მუშაობა შესაბამისი პროფილის საგანმანათლებლო სამეცნიერო დაწესებულებებსა და საწარმოებში, ასევე არაპროფილირებულ ორგანიზაციებში, სადაც ყურადღება ეთმობა ზოგადი უნარ-ჩვევების დემონსტრირებას, ან გააგრძელონ სწავლა მაღალ საფეხურებზე.
* პროგრამის მიზანია უზრუნველყოს აწსუ-ს ხარისხის უზრუნველყოფის სამსახურის მიერ შემუშავებული სტანდარტების შესაბამისი კურსის ჩატარება;მიანიჭოს სტუდენტს საქართველოს განათლების სამინისტროს მიერ დამტკიცებული ნორმების შესაბამისი ბაკალავრის ხარისხი.
 |
| **სწავლის შედეგები (ზოგადი და დარგობრივი კომპეტენციები)**(სწავლის შედეგების რუქა ახლავს დანართის სახით, იხ. დანართი 2**)** |
|  **ცოდნა და გაცნობიერება** | * ბაკალავრი მიიღებს თეორიულ და პრაქტიკულ ცოდნას როგორც ფუნდამენტურ, ისე განსაკუთრებით გამოყენებითი ბიომეცნიერებებისა და ბიოტექნოლოგიების სფეროში;
* ცხოველური და მცენარეული ორგანიზმების სტრუქტურულ-ფუნქციურ შესწავლასთან ერთად, ბაკალავრიატის სტუდენტები დაეუფლებიან ბიოტექნოლოგიის როგორც თეორიულ საფუძვლებს, ასევე გამოყენებით დისციპლინებს, საინფორმაციო და კვლევით ტექნოლოგიებთან ურთიერთობის, ქიმიურ-ბიოლოგიურ ლაბორატორიებში მუშაობის პრაქტიკულ (დარგობრივ) უნარ-ჩვევებს.
* ბაკალავრებს ექნებათ გაცნობიერებული პროფესიული პასუხისმგებლობა და სათანადო ეთიკური ნორმები. დასაქმებაზე ორიენტირებული პრაქტიკა უზრუნველყოფს  მუშაობის უნარ-ჩვევებს, პრობლემების ავტონომიურად გადაწყვეტის, დროის დაგეგმვის და ოპტიმალური ორგანიზების უნარების განვითარებას, რომელიც დაეხმარება მათ შემდგომ დასაქმებაში.
* საბუნებისმეტყველო (ქიმია, ფიზიკა)  და ხელშემწყობი ზუსტი მეცნიერებების (მათემატიკა; IT და კომპიუტერული ტექნოლოგიები) საფუძვლების, ძირითადი პრინციპებისა და  კონცეფციების ცოდნა;
* ბიოლოგიის ფუნდამენტური დისციპლინების (უჯრედული ბიოლოგია, გენეტიკა და მოლეკულური ბიოლოგია, ზოგადი ფიზიოლოგია, და სხვა) ფართო ცოდნა;
* გამოყენებითი ბიოლოგიის ფუნდამენტური დისციპლინების (ბიოქიმია, მიკრობიოლოგია და ვირუსოლოგია, ბიოტექნოლოგია, მეცნიერული კვლევის მოდელირება და სხვა) ცოდნა;
* გამოყენებითი ბიომეცნიერებების სხვადასხვა დისციპლინების, კვების ბიოტექნოლოგიის, გარემოს დაცვის ბიოტექნოლოგიის, ჯანდაცვის ბიოტექნოლოგიის დარგობრივი საკითხების ღრმა ცოდნა და გაცნობიერება;
 |
| **ცოდნის პრაქტიკაში გამოყენების უნარი** | * ბიოლოგიური კვლევის დამოუკიდებლად და ჯგუფში განხორციელების უნარი თანამედროვე მეთოდებისა და მიდგომების გამოყენებით
* სასწავლო ლაბორატორიაში მუშაობის უნარ-ჩვევები
* გამოყენებითი ბიომეცნიერების სტანდარტული მეთოდებით პრაქტიკული მუშაობის დაგეგმვა და განხორციელება
* პედაგოგის მიერ მიწოდებული ლაბორატორიული დავალების პრაქტიკულად განხორციელების და მოსალოდნელი შედეგის პროგნოზირების უნარი
* რაოდენობრივი ანალიზის (მათ შორის სტატისტიკური) ჩატარების უნარი;
* მონაცემების დამუშავებისათვისკომპიუტერული პროგრამების გამოყენების უნარი
* ექსპერიმენტული მონაცემების და შედეგების დამოუკიდებელი ანალიზისუნარი
 |
| **დასკვნის გაკეთების უნარი** | * გამოყენებითი ბიომეცნიერებებისა და ბიოტექნოლოგიის თანამედროვე მეცნიერული მიღწევების კატეგორიზაცია, არსებული ცოდნის გაანალიზება და შეფასება
* გამოყენებითი ბიოლოგიის მეცნიერული, სოციალური (მათ შორის ეთიკური) და გარემოს დაცვის ასპექტების შედარებითი ანალიზი
* ფუნდამენტური საბუნებისმეტყველო ცოდნის დაკავშირება გამოყენებითი ბიომეცნიერებებისა და ბიოტექნოლოგიის ძირითადი ასპექტებთან
 |
| **კომუნიკაციის უნარი** | * სხვადასხვა ფორმატის სამეცნიერო-კომუნიკაციური უნარ-ჩვევების არსებობა. სამეცნიერო ინფორმაციის გადაცემის უნარი: სამეცნიერო მოხსნეების გაკეთება. პრეზენტაციების მომაზადება, მონაცემთა წარდგენა
* პერსონალური მიღწევების დემონსტრირება სათანადო პორტფოლიოს მომზადების ფორმით.
* სამეცნიერო სტატიის დაწერა და გაფორმება სტუდენტური კონფერენციებისათვის. მისი სტრუქტურისა და ლექსიკონის ცოდნა
* ვერბალური კომუნიკაციის უნარი როგორც აკადემიურ, ასევე არაპროფესიულ აუდიტორიასთან.
* საკუთარი დასკვნებისა და არგუმენტაციის ფორმულირება და მიწოდება აუდიტორიისათვის. დისკუსიაში მონაწილეობის უნარი
* გამოყენებით ბიოლოგიაში თანამედროვე საინფორმაციო და საკომუნიკაციო ტექნოლოგიების შემოქმედებითად გამოყენების უნარი,
 |
| **Eსწავლის უნარი** | * სხვადასხვა წყაროებიდან ( სასწავლო-სამეცნიერო ლიტერატურა, აუდიო, ვიდეო მასალები, ინტერნეტ რესურსები და სხვ) საბუნებისმეტყველო დისციპლინების, გამოყენებითი ბიომეციერებების ცალკეული დარგების სწავლის დამოუკიდებლად დაგეგმვისა და განხორციელების უნარი
* დამოუკიდებლად მუშაობა გამსაზღვრული პრობლემის ან მისი ცალკეული კომპონენტების გადასაჭრელად.
* არსებული რესურსების შეფასება და სწავლის პროცესში მათი გამოყენების უნარი
* საკუთარი ცოდნის კრიტიკულად შეფასებისა და შემდგომი სწავლის საჭიროების განსაზღვრის უნარი
 |
| **ღირებულებები** | * ღირებულებებისადმი საკუთარი და სხვების დამოკიდებულებების შეფასება
* ახალი ღირებულებების დამკვიდრებაში წვლილის შეტანა
* ბიოეთიკური პრობლემის გადაჭრის პროცესში მორალური და ეთიკური ღირებულებების შეფასება
 |
| **სწავლების მეთოდები** |
| სწავლების პროცესში გამოიყენება სწავლების კლასიკური მეთოდები: ინდუქცია, დედუქცია, ანალიზი და სინთეზი; ვერბალური ახსნა-განმარტებითი მეთოდი, რომელიც ეფუძნება მსჯელობას მოცემული საკითხის ირგვლივ. წერითი მუშაობის მეთოდი − რეფერატის, ან ესეს შესრულება, ამონაწერებისა და ჩანაწერების გაკეთება, მასალის დაკონსპექტება, თეზისების შედგენა და ა.შ; ევრისტიკული მეთოდი – ეფუძნება სტუდენტების წინაშე დასმული ამოცანის ეტაპობრივ გადაწყვეტას. ეს ამოცანა სწავლების პროცესში ფაქტების დამოუკიდებლად დაფიქსირებისა და მათ შორის კავშირების დანახვის გზით ხორციელდება; დემონსტრირების მეთოდი – ინფორმაციის ვიზუალურად წარმოდგენას გულისხმობს და შედეგის მიღწევის თვალსაზრისით ის საკმაოდ ეფექტურია. ხშირ შემთხვევაში მასალა ერთდროულად აუდიო- და ვიზუალური გზით მიეწოდებათ სტუდენტებს. კვლევის მეთოდი − სტუდენტი ერთვება კვლევის პროცესში პედაგოგის ხელმძღვანელობით, განსაზღვრავს კვლევის საგანს, ობიექტს, მეთოდებს (თვისებრივი, რაოდენობრივი, სტატისტიკური, შედარებითი ანალიზის მეთოდები და/ან მათი კომბინაცია), ამუშავებს და აანალიზებს წყაროებს, შეიმუშავებს ხედვებს, მიდგომებს და აყალიბებს დასკვნებს; დამოუკიდებელი სწავლა − თითოეული სტუდენტი დამოუკიდებლად მუშაობს ლექტორის მიერ დასახული ამოცანის გადასაწყვეტად და დავალების შესრულების პროცესში პასუხისმგებელია საკუთარ თავთან და პედაგოგთან. დავალება წინასწარ დაგეგმილი კონკრეტულ დროისთვისაა შესასრულებელი და დიდი მნიშვნელობა ენიჭება არა მხოლოდ დავალების ხარისხს, არამედ დროის მენეჯმენტსაც.სწავლების ინტერაქტიული მეთოდები:პრობლემაზე დაფუძნებული ლექცია − პედაგოგი ლექციის დასაწყისშივე აყალიბებს პრობლემურ სიტუაციას და რთავს სტუდენტებს მის ანალიზში. პრობლემურ სიტუაციაში არსებულ წინააღმდეგობებზე მსჯელობითა და მათი გადაწყვეტით სტუდენტები მივლენ იმ დასკვნებამდე, რომელიც პედაგოგს მათთვის უნდა მიეწოდებინა როგორც ახალი ცოდნა.ლექცია დაგეგმილი შცდომებით (მაპროვოცირებელი ლექცია) - ლექციის თემის გამოცხადების შემდეგ პედაგოგი ამცნობს სტუდენტებს, რომ ლექციის მსვლელობის დროს დაშვებული იქნება შინაარსობრივი, მეთოდური, ქცევითი და ამ სხვა სახის შეცდომათა გარკვეული რაოდენობა. ლექციის ბოლოს სტუდენტებმა უნდა ჩამოთვალონ დაშვებული შეცდომები.ლექცია-ვიზუალიზაცია − ამ ტიპის ლექციის დროს ლექტორის მიერ მასალის გადაცემას თან ახლავს ვიზუალური ინფორმაცია (სლაიდ-შოუ, ვიდეო, სქემა, დიაგრამა, ცხრილი, რუკა და ა.შ.)ლექცია-პრეს-კონფერენცია − ამ ტიპის ლექციის დროს ლექტორი თხოვს სტუდენტებს წერილობით დაუსვან 2-3 წუთის მანძილზე მათთვის საინტერესო კითხვები ლექციის თემასთან დაკავშირებით. შემდეგ პედაგოგი 5 წუთის მანძილზე ამ შეკითხვების შინაარსობრივ სისტემატიზებას ახდენს და იწყებს ლექციას, რომელშიც ჩართულია პასუხები დასმულ შეკითხვებზე.ლექცია-დიალოგი − ამ ტიპის ლექციის დროს ლექტორის მიერ ლექციის შინაარსი გადაიცემა შეკითხვების სერიის მეშვეობით, რომელზეც სტუდენტებმა პასუხი უნდა გასცენ უშუალოდ ლექციის დროს.დიკუსია (ლათ. **discussion** - განხილვა, გამოკვლევა) − ეს არის საჯარო განხილვა ან ცოდნის, მსჯელობის, იდეების, აზრების, არგუმენტების თავისუფალი, ვერბალური გაცვლა რაიმე პრობლემასთან, საკამათო საკითხთან დაკავშირებით. დისკუსიის დროს ხდება ურთიერთსაწინააღმდეგი აზრებისა და პოზიციების დაპირისპირება.დისკუსია უზრუნველყოფს ცოდნის აქტიურ, ღრმა და ინდივიდუალურ ათვისებას. მიუხედავად იმისა, რომ ლექცია ცოდნის გადაცემის ყველაზე „ეკონომიური“ გზაა, დისკუსიას აქვს გაცილებით ხანგრძლივვადიანი ეფექტი. აქტიური, მოტივირებული და ემოციური მსჯელობა, ოპონირება, არგუმენტირება სტუდენტს საშუალებას აძლევს გააზრებულად აითვისოს ცოდნა, მაგრამ ამავე დროს დააფიქროს თავისი შეხედულებების გადახედვასა და ცოდნის განახლების აუცილებლობაზე. დისკუსია უკუგების კარგი შესაძლებლობაა, ის უზრუნველყოფს გავიგოთ, თუ რამდენად სწორად ესმის ჯგუფს მსჯელობის საგანი.გონებრივი იერიში (brain-storming) − დისკუსიის ყველაზე თავისუფალი ფორმაა და საშუალებას იძლევა საკითხის/ამოცანის განხილვის პროცესში სწრაფად ჩავრთოთ ჯგუფის ყველა წევრი. მათ უნდა გამოთქვან საკუთარი აზრები, რასაც ლექტორი აფასებს არაფორმალურად და მხოლოდ პოზიტიურად. შემდეგ, კრიტიკული ანალიზისა და შეფასების გზით ხდება გამოთქმული მოსაზრებების გენერაცია და სელექცია. შერჩეული მოსაზრებების საფუძველზე წყდება დასმული ამოცანა/საკითხი/ან პრობლემა, რაშიც მონაწილეობა უნდა მიიღოს სტუდენტთა აბსოლუტურმა უმრავლესობამ.თანამშრომლობითი (collaborative) მეთოდი - ამ მეთოდით სწავლება გულისხმობს სტუდენტთა ჯგუფებად დაყოფას და მათთვის სასწავლო დავალების მიცემას. ჯგუფის წევრები ინდივიდუალურად ამუშავებენ საკითხს და პარალელურად უზიარებენ მას ჯგუფის დანარჩენ წევრებს. დასახული ამოცანიდან გამომდინარე, შესაძლებელია ჯგუფის მუშაობის პროცესში წევრებს შორის მოხდეს ფუნქციების გადანაწილება. ეს სტრატეგია უზრუნველყოფს ყველა სტუდენტის მაქსიმალურ ჩართულობას სასწავლო პროცესში.პრობლემაზე დაფუძნებული სწავლება (PBL) - სასწავლო მეთოდი, რომელიც ახალი ცოდნის მიღების და ინტეგრაციის პროცესის საწყის ეტაპად იყენებს პრობლემას. სტუდენები აგებენ „პრობლემების ხეს“, ახდენენ ძირითადი და მეორეხარისხოვანი პრობლემების სელექციას და სახავენ პრობლემის გადაჭრის გზებს, რომლის საილუსტრაციოდ ასევე აგებენ „მიზნების ხეს“, ახდენენ ძირითადი და მეორეხარისხოვანი მიზნების გამოკვეთას.როლური და სიტუაციური თამაშები - სცენარის მიხედვით განხორციელებული როლური თამაშები სტუდენტებს საშუალებას აძლევს სხვადასხვა პოზიციიდან შეხედოს საკითხს და ეხმარება მათ ალტერნატიული თვალსაზრისის ჩამოყალიბებაში. ისევე როგორც დისკუსია, როლური თამაშებიც უყალიბებს სტუდენტს საკუთარი პოზიციის დამოუკიდებლად გამოთქმისა და კამათში მისი დაცვის უნარს.ქმედებაზე ორიენტირებული სწავლება (lBD) – მოითხოვს პროფესორისა და სტუდენტის აქტიურ ჩართულობას სწავლების პროცესში, სადაც განსაკუთრებულ დატვირთვას იძენს თეორიული მასალის პრაქტიკული ინტერპრეტაცია.სტუდენტებისთვის ცოდნის მიწოდების ძირითადი ფორმაა ლექციები, შესაბამისი პრაქტიკული და  ლაბორატორიული მეცადინეობებით, სემინარებითა და ტუტორიალებით. სტუდენტები განავითარებენ ზოგად უნარებს, როგორც  სპეციფიკური  კურსების, ასევე დარგობრივი მოდულების გავლის დროს. პრაქტიკულ მეცადინეობებზე ხდება ჯგუფში მუშაობის უნარის განმტკიცება. მთელი პროგრამის მსვლელობისას ყურადღება ექცევა კოგნიტური უნარების განვითარებას, რომელსაც ხელს შეუწყობს ისეთი მოდულების სწავლება, რომლებიც ითვალისწინებს პრაქტიკულ მეცადინეობებს, ჯგუფურ დისკუსიებს, პრეზენტაციების განხილვას. პრაქტიკული უნარების განვითარებასა და განმტკიცებას  ხელს შეუწყობს სტუდენტების  პრაქტიკულ მეცადინეობებზე მაღალი დასწრება, ლექტორებთან და კურატორებთან ინტენსიური ურთიერთობა. სწავლების ბოლო წელს სტუდენტის მიერ გავლილი საწარმოო პრაქტიკა ინდუსტრიაში დაეხმარება მას სამეცნიერო/ინდუსტრიულ სფეროში მუშაობის გამოცდილების მიღებაში, აგრეთვე პრაქტიკული უნარ-ჩვევების განმტკიცებაში, რომელსაც ის იძენს სწავლის პერიოდში. დარგობრივ სფეროში დეტალური წერილობითი ანგარიშის მომზადების უნარის განვითარება და განმტკიცება მიმდინარეობს სწორედ საწარმოო პრაქტიკის შემდგომი ანგარიშისა და პრეზენტაციის მომზადებისას. კომუნიკაციური უნარების განვითარება ხდება სემინარებისა და პრეზენტაციების მომზადებისას, აგრეთვე საწარმოო პრაქტიკის მსვლელობისას და შემდგომი ანგარიშის მომზადებისას. სწავლის უნარის ჩამოყალიბება მოხდება დამოუკიდებელი მუშაობისას, შუალედური გამოცდების, კოლოქვიუმების შედეგების განხილვისას. ლექტორთან ან კურატორთან ინდივიდუალური კონსულტაციების წარმოებისას, არჩევითი მოდულების შერჩევისას. მთელი პროგრამის მსვლელობისას მისასალმებელია სტუდენტების მიერ დამატებითი მასალის მოძიება თვითგანათლების მიზნით. სტუდენტებს უნდა ისარგებლონ ლექტორის მიერ მითითებული როგორც ბეჭდური, ასევე ინტერნეტ-რესურსებით. სწავლების ოთხივე წლის განმავლობაში წახალისდება სტუდენტების მიერ ინფორმაციისა და ექპერიმენტული მონაცემების კრიტიკული შეფასება,  საკუთარი იდეების დამტკიცება ლოგიკური არგუმენტების მოყვანით, არსებული ცოდნის საფუძველზე.  |
| **პროგრამის სტრუქტურა** |
| პროგრამა ეყრდნობა კრედიტების ტრანსფერისა და დაგროვების ევროპულ სისტემას (ECTS). პროგრამა გრძელდება 4 წელი (8 სემესტრი). პროგრამა ფარავს 240 კრედიტს (ECTS\*) (60 კრედიტი წელიწადში ან 30 კრედიტი სემესტრში) - 180 კრედიტი ძირითადი პროგრამა + 60 კრედიტი დამატებითი (minor) პროგრამა. VIII სემესტრში სტუდენტი გადის პროფესიულ (საწარმოო) პრაქტიკას – 15 კრედიტი. რომლის დასრულების შემდეგ აკეთებს სამუშაოს შემაჯამებელ ანგარიშს – პრეზენტაციას. ძირითადი პროგრამის 180 კრედიტიდან 125კრედიტი სავალდებულო დისციპლინებზე მოდის, ხოლო 55 კრედიტი არჩევით დისციპლინებზე. კრედიტები სემესტრების მიხედვით შემდეგნაირად გადანაწილდება:

|  |
| --- |
| **პროგრამის კომპონენტები**  |
|  | **ECTS** | **I** | **II** | **III** | **IV** | **V** | **VI** | **VII** | **VIII** |
| **საუნივერსიტეტო სავალდებულო კურსი (უცხო ენა)** | **15** | **5** | **5** | **5** |  |  |  |  |  |
| **საფაკულტეტო კურსები** | სავალდებულო კურსები | **10** | **10** |  |  |  |  |  |  |  |
| არჩევითი კურსები | **10** | **15** |  |  |  |  |  |  |  |
| **სპეციალობის (სპეციალიზაციის) კურსები** | სავალდებულო კურსები | **70** |  | **25** | **15** | **20** | **10** | **10** | **10** |  |
| არჩევითი კურსები | **50** |  |  |  |  | **10** | **10** | **10** | **5** |
| **პროფესიული პრაქტიკა** | **15** |  |  |  |  |  |  |  | **15** |
| **დამატებითი სპეციალობის (Minor) კრედიტები** | **60** |  |  | **10** | **10** | **10** | **10** | **10** | **10** |
| **სულ** | **240** | **30** | **30** | **30** | **30** | **30** | **30** | **30** | **30** |

**სასწავლო გეგმა იხ.დანართის 1-ის სახით!** |
| **სტუდენტის ცოდნის შეფასების სისტემა და კრიტერიუმები** |
| ცოდნისა და გაცნობიერების შეფასება ხდება ზეპირი, ან წერითი გამოცდის (ტესტირება, დახურული საკითხები, პრობლემის გადაწყვეტა და ა. შ.) და შუალედური ნაშრომების (თემები, ლაბორატორიული ნაშრომი, ორალური და პოსტერული პრეზენტაციები, ანგარიში) ფორმით კოგნიტური უნარების შეფასება იწარმოებს სწავლების მთელ პერიოდში სხვადასხვა ფორმით (ლაბორატორიული მუშაობა, რეფერატები, ფინალური გამოცდა); პრაქტიკული უნარების განმტკიცება შეფასდება ლაბორატორიული ანგარიშების ფორმით. კომუნიკაციური უნარები ფასდება სხვადასხვა მოდულების ფარგლებში (რეფერატები, ორალური და პოსტერული პრეზენტაციები, მოხსენებები, საბოლოო გამოცდა).კრედიტის მიღება შესაძლებელია მხოლოდ სტუდენტის მიერ სილაბუსით დაგეგმილი სწავლის შედეგების მიღწევის შემდეგ. დაუშვებელია სტუდენტის მიერ მიღწეული სწავლის შედეგების ერთჯერადად, მხოლოდ დასკვნითი გამოცდის საფუძველზე შეფასება. სტუდენტის გაწეული შრომის შეფასება გარკვეული შეფარდებით უნდა ითვალისწინებდეს:ა)შუალედურ შეფასებას;ბ)დასკვნითი გამოცდის შეფასებას.კურსის შეფასების ჯამური 100 ქულა გადანაწილდება: შუალედური და დასკვნითი გამოცდების შეფასებად (70 ქულა) და სტუდენტის აქტივობის და დამოუკიდებელი მუშაობის შეფასებად (30 ქულა). დასკვნითი გამოცდა არ უნდა შეფასდეს 40 ქულაზე მეტით.გამოცდა სემესტრში ტარდება ორმჯერ. შუალედური გამოცდა მოიცავს 1-7 კვირის მასალას და ტარდება მე-8 კვირაში. დასკვნითი გამოცდა ტარდება მე-17-18 კვირაში და მოიცავს მთელს განვლილ მასალას.სტუდენტის დამოუკიდებელი მუშაობისა და აქტიურობის შეფასება ხდება მე-16 კვირის ბოლოსათვის 30 ქულიანი სისტემით.სტუდენტის აქტივობის შემადგენელი კომპონენტების პროცენტული წილი დამოკიდებულია მოდულის სპეციფიკაზე.დასკვნით გამოცდაზე გასვლის უფლება ეძლევა სტუდენტს, რომლის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს არანაკლებ 18 ქულას.დასკვნით გამოცდაზე სტუდენტის მიერ მიღებული შეფასების მინიმალური ზღვარი განისაზღვროს 15 ქულით.შეფასების სისტემით დასაშვებია: ა) ხუთი სახის დადებითი შეფასება:(A) ფრიადი – შეფასების 91-100 ქულა;(B) ძალიან კარგი – მაქსიმალური შეფასების 81-90 ქულა;(C) კარგი – მაქსიმალური შეფასების 71-80 ქულა;(D) დამაკმაყოფილებელი – მაქსიმალური შეფასების 61-70 ქულა;(E) საკმარისი – მაქსიმალური შეფასების 51-60 ქულა. ბ) ორი სახის უარყოფითი შეფასება:(FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;(F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.საბოლოო შეფასებების მიღება ხდება შუალედური შეფასებებისა და დასკვნითი გამოცდის შეფასების დაჯამების საფუძველზე.საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 დღეში. სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.შუალედური, დასკვნითი და დამატებითი გამოცდები ტარდება წერილობითი ფორმით ერთიანი საგამოცდო ცენტრის მეშვეობით*კონკრეტული შეფასების კრიტერიუმები იხ. კონკრეტული კურსის სილაბუსებში.* |
| **დასაქმების სფეროები** |
| საბაკალავრო პროგრამის – გამოყენებითი ბიომეცნიერებები (ბიოტექნოლოგია) – კურსდამთავრებულებს დასაქმების ფართო არეალი აქვთ: ისინი შესაძლოა დასაქმდნენ კლინიკურ-სადიაგნოსტიკო და სამეცნიერო-კვლევითი ინსტიტუტების შესაბამისი პროფილის ლაბორატორიებში; შინაგან საქმეთა და იუსტიციის სამინისტროს სადიაგნოსტიკო ცენტრებში; ექსპერტიზის სამსახურებში; გარემოს დაცვის და მონიტორინგის სამსახურებში; კვლევით და საკონსულტაციო სამსახურებში; სანიტარული და გარემოს უსაფრთხოების სამსახურებში; ფარმაკოლოგიურ და ფარმაცევტულ მრეწველობაში; კვების მრეწველობისა და სასოფლო-სამეურნეო პროფილის კერძო კომპანიებში, ზოგადად ისეთ საწარმოებში, სადაც აუცილებელია სიცოცხლისშემსწავლელი მეცნიერებების როგორც ფუნდამენტური, ასევე გამოყენებითი დარგების მეთოდებისა და მიდგომების კომპლექსური ცოდნა. მათ აგრეთვე შეეძლებათ გააგრძელონ სწავლა მაგისტრატურაში გამოყენებითი ბიომეცნიერებებისა და ბიოტექნოლოგიის, ბიოლოგიის, კვების, ფარმაცევტული,  ტოქსიკოლოგიური და სხვა მომიჯნავე სპეციალობებებზე.  |
| **სწავლისათვის აუცილებელი დამხმარე პირობები/რესურსები** |
| საბაკალავრო პროგრამა „გამოყენებით ბიომეცნიერებები (ბიოტექნოლოგია)“ უზრუნველყოფილია საუნივერსიტეტო და საფაკულტეტო აკადემიური და მატერიალურ-ტექნიკური ბაზითა და რესურსებით.პროგრამაში სალექციო კურსებით ჩართულნი არიან აკაკი წერეთლის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის პროფესორები. ბიოლოგიის დეპარტამენტის ძირითად შტატში მყოფი და კონტრაქტით მოწვეული აკადემიური პერსონალი;ბიოლოგიის დეპარტამენტი აღჭურვილია ლაბორატორიული ტექნიკით, რომელიც განაწილებულია ადამიანისა და ცხოველთა ფიზიოლოგიის, მიკრობიოლოგიის, გენეტიკის, ბიოქიმიის და უჯრედული ბიოლოგიის ლაბორატორიებში:აღჭურვილობა:* თერმოსტატი
* სანჯღრეველა
* აბაზანა
* დისტილატის აპარატი
* ავტოკლავი
* ბიოქიმიური და მიკრობიოლოგიური ჭურჭელი

აპარატურა: * აპარატი ელექტროფორეზისათვის
* PCR სისტემა
* სისტემა იმუნოფერმენტული ანალიზისათვის
* ფეკი
* ქრომატოგრაფის სვეტები
* ცენტრიფუგები
* ანალიზური და ტორსიული სასწორები
* სტუდენტური მიკროსკოპი
* ბინოკულარული მიკროსკოპი

ბიოლოგიის დეპარტამენტის არსებული მატერიალურ ტექნიკური ბაზა მიზნობრივად განახლდა ტემპუსის პროექტის ფარგლებში. დეპარტამენტისათვის შეძენილი იქნა აპარატურა და აღჭურვილობა, კერძოდ:1. ანალიზური სასწორები
2. სანჯღრეველები
3. ავტომატური პიპეტების ნაკრები
4. სპექტროფოტომეტრი ულტრაიისფერი სპექტრით
5. სპექტროფოტომეტრი
6. სტუდენტური მიკროსკოპები
7. ბინოკულარული მიკროსკოპი ციფრული კამერით
8. როტაციული მიკროტომი
9. მრავალროტორიანი ცენტრიფუგა
10. pH მეტრი
11. ლამინარის ბოქსი,
12. როტაციული ლიოფილიზატორი
13. თხელფენოვანი ქრომატოგრაფიის სისტემა
14. ბიოქიმიური ჭურჭელი
15. მიკრობიოლოგიური ჭურჭელი

გარემოს მონიტორინგისა და ანალიზისათვის შეძენილი იქნა 2 პორტატიული ლაბორატორია:1. ფლუორესცენტული სპექტროფოტომეტრი მყარი სინჯების ანალიზისათვის
2. ატმოსფერული ჰაერის კონტროლის მრავალფუნქციური სისტემა

განახლდა საინფორმაციო საკომუნიკაციო და საპრეზენტაციო აღჭურვილობა. შეძენილია ორი კომპიუტერი, ორი ნოუთბუკი, პრინტერი. პროექტორები. დეპარტამენტი აღიჭურვა ლოკალური ქსელით, რომელიც უზრუნველყოფილია ინტერნეტით. ტემპუსის პროექტის ფარგლებში განახლდა დეპარტამენტის ბიბლიოთეკა პროგრამისათვის აუცილებელი ლიტერატურითა და სახელმღძვანელოებით. (60-მდე დასახელების წიგნი).დაიბეჭდა 10-მდე ძირითადი და დამხმარე ლიტერატურაშეძენილია და ინერგება პროგრამული უზრუნველყოფის პაკეტი დისტანციური სწავლებისათვის. რომელიც დაეხმარება სტუდენტებსა და აკადემიურ პერსონალს სწავლების თანამედროვე მეთოდების ათვისებაშისტუდენტებს „გამოყენებით ბიომეცნიერებებში“ შეუძლიათ თითოეული კურსის შესაბამისი სალექციო მასალა და შესაბამისი ლიტერატურა მიიღონ ონლაინ რეჟიმში საიტზე <http://www.biosciences-tempus.org> – ონლაინ დასწავლა ან <http://distance.biosciences-tempus.org>აქ ატვირთულია სილაბუსები და იქვე ხდება წიგნების, სალექციო მასალების, პრეზენტაციების და ყველა დამხმარე მასალის ატვირთვაგაფორმდა თანამშრომლობის მემორანდუმი ინდუსტრიის წარმომადგენლებთან, რომლებიც მზად არიან ითანამშრომლონ პროგრამასთან - სტუდენტების პროფესიული პრაქტიკის განხორციელებით.  |
|  |

**დანართი 2**

|  |  |  |
| --- | --- | --- |
| **№** | **კურსის დასახელება** | **კომპეტენციები** |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
|  |
| 1.1 | უცხო ენა I | გერმანული | X | X | X | X | X | X |
| ინგლისური | X | X | X | X | X | X |
| რუსული | X | X | X | X | X | X |
| ფრანგული | X | X | X | X | X | X |
| 1.2 | უცხო ენა II | გერმანული | X | X | X | X | X | X |
| ინგლისური | X | X | X | X | X | X |
| რუსული | X | X | X | X | X | X |
| ფრანგული | X | X | X | X | X | X |
| 1.3 | უცხო ენა III | გერმანული | X | X | X | X | X | X |
| ინგლისური | X | X | X | X | X | X |
| რუსული | X | X | X | X | X | X |
| ფრანგული | X | X | X | X | X | X |
| 2.1 | კალკულუსი | X | X | X | X | X | X |
| 2.2 | კომპიუტერული უნარ-ჩვევები | X | X | X | X | X | X |
| 3.1 | ქიმიის შესავალი | X | X | X | X | X |  |
| 3.2 | ფიზიკის შესავალი | X | X | X |  | X |  |
| 3.3 | ბიოლოგიის შესავალი | X | X | X | X | X |  |
| 3.4 | გეოგრაფიის შესავალი | X | X |  | X | X |  |
| 3.5. | მათემატიკური ანალიზი | X | X | X | X | X |  |
| 3.6 | დაპროგრამების საფუძვლები | X | X | X | X | X | X |
| 4.1 | უჯრედის ბიოლოგია  | X | X | X | X | X |  |
| 4.2 | ბიოქიმია I | X | X | X | X | X |  |
| 4.3 | ბიომრავალფეროვნება I (მცენარეთა) | X | X | X | X | X |  |
| 4.4 | ბიომრავალფეროვნება II | X | X | X | X | X |  |
| 4.5 | ადამიანის მორფოლოგია  | X | X |  | X | X |  |
| 4.6 | გენეტიკა და მოლეკულური ბიოლოგია I | X | X | X | X | X |  |
| 4.7 | ბიოქიმია II (მეტაბოლური ბიოქიმია) | X | X | X | X | X |  |
| 4.8 | მიკრობიოლოგია და ვირუსოლოგია  | X | X | X | X |  |  |
| 4.9 | ზოგადი ფიზიოლოგია I(მცენარეთა)  | X | X | X | X | X | X |
| 4.10 | ზოგადი ფიზიოლოგია II (ადამიანისა და ცხოველთა)  | X |  | X | X | X | X |
| 4.11 | გენეტიკა და მოლეკულური ბიოლოგია II | X | X | X | X | X |  |
| 4.12  | ბიოფიზიკა  | X | X |  | X | X |  |
| 4.13 | მეცნიერული კვლევის მოდელირება  | X | X | X | X | X |  |
| 4.14 | ლაბორატორიული კვლევის საფუძვლები  | X | X |  |  | X | X |
| 4.15 | ბიოტექნოლოგია  | X | X | X | X | X | X |
| 4.16 | ლაბორატორიული კვლევის მეთოდები ბიოტექნოლოგიაში  | X | X | X | X | X |  |
| 4.17 | ნარჩენების მართვა და ბიოტექნოლოგია | X | X | X | X | X |  |
| 5.1.1 | ადამიანის ონტოგენეზი  | X | X | X | X | X | X |
| 5.1.2 | სამედიცინო მიკრობიოლოგია და ვირუსოლოგია  | X | X | X | X |  | X |
| 5.1.3 | უჯრედის სასიგნალო სისტემები  | X |  | X | X | X | X |
| 5.1.4 | ეკოლოგია  | X | X | X | X | X | X |
| 5.2.1 | სამედიცინო ეკოლოგია  | X | X | X | X | X |  |
| 5.2.2 | გარემოს მონიტორინგი  | X | X | X | X | X |  |
| 5.2.3 | ფერმენტული ტექნოლოგიები  | X | X | X | X | X  |  |
| 5.2.4 | იმუნოლოგია და იმუნოდიაგნოსტიკა  | X | X | X | X | X |  |
| 5.3.1 | ბიოკონსერვაცია და დაცული ტერიტორიები  | X | X | X | X | X | X |
| 5.3.2 | ბიოეთიკა  | X | X | X | X | X | X |
| 5.3.3 | უჯრედული და გენეტიკური პათოლოგიები | X | X | X | X | X |  |
| 5.3.4 | გარემოს დაცვის საფუძვლები | X | X | X | X | X |  |
| 5.3.4 | კვება და ჯანმრთელობა  | X | X |  | X | X |  |
| 5.3.5 | ადამიანი და გარემო  | X | X | X | X | X |  |
| 5.4.1 | გენეტიკურად მოდიფიცირებული პროდუქტები | X | X | X | X |  |  |
| 5.4.2 | ჯანდაცვის მენეჯმენტის პრინციპები  | X | X | X | X | X | X |
| 5.4.3 | გარემოს დაცვის მენეჯმენტი და თანმხლები სამსახური  | X | X | X | X | X | X |
| 6. | პროფესიული პრაქტიკა ინდუსტრიაში, საბოლოო ანგარიში  | X | X | X | X | X | X |